《泊瓜步》
清代·陆葇

曾惊骇浪挟风骄，击楫重过一叶飘。树色明浮千顷月，江声寒叶五更潮。

蓬莱紫日光应近，槜李青山梦渐遥。明发征尘愁扑面，中泠回忆旧茶寮。

作者简介：（1630—1699）清浙江平湖人，原名世枋，字次友，一字义山，号雅坪。十四岁时，清兵南下，父被执，求代父，清将令读扇上诗，应声解答，将军喜，携之北去。后得脱归，补诸生，入国学。康熙六年中进士，再试鸿博，授编修，分纂《明史》，直南书房。官至内阁学士。有《雅坪诗文稿》。